Forsvaret vil rekruttere gamere

Forsvaret går nu målrettet på jagt efter unge gamere, der ofte har udviklet evner, som er i høj kurs i flere af Forsvarets job og uddannelser.

Det er for eksempel evner som rumlig intelligens, strategisk sans, hurtige reaktioner og samarbejdsfærdigheder.

Derfor indleder Forsvarsministeriets Personalestyrelse nu et samarbejde med Esport Danmark, som er det danske forbund for elektronisk sport.

Målet er at skaffe flere dygtige ansøgere til blandt andet pilot-, flyveleder- og kontrol- og varslingsuddannelser.

Kilde: Forsvarsministeriets Personalestyrelse